b'\n_START_ARTICLE_\nCluny (opatija)\n_START_SECTION_\nZgodovina\n_START_PARAGRAPH_\nUstanovil ga je akvitanski vojvoda Viljem 11. septembra 910._NEWLINE_ Menihi naj bi molili za zveli\xc4\x8danje du\xc5\xa1 njega, njegove dru\xc5\xbeine in vse rodovine. Opatijo je posvetil svetima apostoloma Petru in Pavlu, utemeljiteljema rimske Cerkve. Samostan je zaupal menihom benediktincem, ki so po smernicah in zgledu Gregorja VII. za\xc4\x8deli tako imenovano \xe2\x80\x9eklinijsko reformo\xe2\x80\x9c, \xe2\x80\x9eklinijsko gibanje\xe2\x80\x9c oziroma gregorijansko reformo. Iz samostana je iz\xc5\xa1lo ve\xc4\x8d znamenitih opatov, pa tudi pape\xc5\xbeev. Samostan je bil izvzet izpod oblasti zemeljskih vladarjev, kakor tudi cerkvenih dostojanstvenikov \xe2\x80\x93 podrejen naravnost pape\xc5\xbeu. To mu je omogo\xc4\x8dilo nesluten razcvet, ki ga je zadu\xc5\xa1ila Francoska revolucija 1789.'